Bubble Shooter

Spil Bubble Shooter direkte i din browser her på Bubble-shoot.com. Bubble Shooter er et meget simpelt spil, så vi tror godt du kan regne reglerne ud - og ellers kan du scrolle længere ned på siden og få reglerne forklaret.

Bubble Shooter - en alle tiders klassiker

Man skulle måske tro at gamle, simple spil langsomt ville miste deres relevans i en tid, hvor man stødt og stadigt forbedrer grafikken i ekstraordinære spil med fantastiske plot - men alligevel er dette ikke tilfældet. De nye spil er ikke kommet for at erstatte spilklassikere som Bubble Shooter - de fungerer som alternativer. En klassiker bliver ikke en klassiker på baggrund af vilkårlige grunde, men klassikerne fastholdes fordi spillets koncept er simpelt men udfordrende. Det er ret simpelt at spille Bubble Shooter, men betingelserne for at vinde ændrer sig fra spil til spil, og netop dette tvinger spilleren til at tænke selvstændigt i forhold til det originale skærmdisplay. De nye populære spil med exceptionelle plot og stærkt grafisk materiale formidler som regel kun én måde at vinde spillet på, og for at spille må man følge en bestemt rute, som leder til din endedestination. Uanset hvor mange gange du spiller spillet, er målet og ruten mod målet den samme. Med andre ord; du får alle de cool in-game koncepter med stærkt grafisk materiale, men så snart du er færdig, er du faktisk helt færdig. Der er ingen alternative ruter, som du kan tage for at spille eller vinde spillet, men dette er ikke tilfældet, når du spiller Bubble Shooter.

Bubble Shooter kan blive spillet tusind gange, og ikke to spil er de samme. Du er tvunget til at tilpasse dine strategier til hvert spil, hvorfor spillet er både simpelt og kompleks på samme tid. De basale regler i Bubble Shooter er meget simple, og de kan nærmest forekomme barnlige i deres udformning, men lad dig ikke narre. Det er et nemt spil at spille, men det er et svært spil at mestre, hvorfor Bubble Shooter er en anerkendt, international all-time klassiker.

Bubble Shooters historie

Bubble Shooter stammer egentlig fra Puzzle Bobble 2, som var skabt af Taito Corporation tilbage i 1995. Puzzle Bobble 2 var og er stadig et populært arkadespil, hvis popularitet i 2001 steg til usammenlignelige højder, fordi det blev tilgængeligt som spil på computeren - kaldet Bubble Shooter, som vi kender det i dag. Spillet var på det tidspunkt udviklet og publiceret af Absolutist. Forskellige versioner af spillet havde allerede været på markedet i et stykke tid, men Bubble Shooter, spillet som vi kender det i dag, var nu klar til at kunne installere og spille hjemme.

Bubble Shooter var skabt som et spil til børn, men spillets mekanismer tiltrækker også det mere voksne publikum. Det simple koncept med at skyde en boble i en bestemt retning og navnet ”Bubble Shooter” er ikke umiddelbart elementer, der måske ville tiltrække voksne, men det blev hurtigt anerkendt som et spil, der har en ret dyb og kompleks mekanisme til trods for dets umiddelbare enkelhed. På baggrund af dette var den naturligt udvikling at designe Bubble Shooter ikke blot til computeren og spillehaller men også til andre elektroniske spilenheder. Ingen lange introduktioner, højt udviklede grafiske krav eller kompleks kommunikation imellem spillerne - blot et simpelt, udfordrende spil i dets rene form. Nu til dags kan man finde spillet i mange forskellige udformninger, modifikationer og designs på alle mulige elektroniske spilenheder, men konceptet er det samme.

Spillets design og layout

Når du spiller Bubble Shooter første gang, vil du møde en boks i hvilken mange forskelligt farvede bobler/bolde/balloner befinder sig. Dette er fabriksindstillingen af bobler, som du spiller ud fra, og resultatet af dit Bubble Shooter spil afhænger af, hvordan du vælger at sigte og ramme dine egne, farvede bobler på disse liner. I bunden af kassen finder du din egen boble, som du sigter og klikker i den retning, som virker mest passende i forhold til at fjerne så mange bobler som muligt. Når du skyder en boble, kommer der en pil på linjen, der hvor du holder din cursor, og det er derfor nemt at være ret præcis, når du udfører skuddet. Ved siden af boblen, som du er ved at skyde, ser du din næste boble. På denne måde kan du altid være et skridt foran, og du kan spille i forhold til den næste boble, du har til rådighed, når du spiller et spil Bubble Shooter.

På den højre side har du dine spilmuligheder. I spilindstillingerne kan du vælge at genstarte spillet, søge efter hjælp om, hvordan man spiller Bubble Shooter, du kan ændre din indstillinger for eksempel farve, sværhedsgrad, gemmefunktioner og lyd. Det er nemt at modificere spillet på den måde, som du bedst kan lide det - uden at ændre den nostalgiske Bubble Shooter oplevelse. Her kan du også se dine egne personlige rekorder. Så snart du har fået taget på spillet, er det nemt at blive bedre, og ved at gemme dine personlige rekorder, har du altid noget at sammenligne dig med.

Du kan bruge dine tidligere resultater som en motivation til at blive en bedre Bubble Shooter spiller. Det hele bliver meget sjovere jo bedre du er - selv hvis det bare er et simpelt videospil. Det er ikke akkurat defineret som et klassisk multiplayer spil, men du kan gøre det til et ved at udfordre og konkurrere mod dine venner og familie. Selv uden en materiel pris, kan det være værd mere end penge at slå dine venners high score.

Hvordan man spiller Bubble Shooter

Som før nævnt, er Bubble Shooter et meget enkelt spil at lære. Spillets regler er meget basale, og derfor er spillet et spil, der passer til alle aldre så længe du ved, hvordan man klikker på en mus, kan skelne imellem de forskellige farver og har en form for logisk ræsonnement, som du kan applicere på spillet, når du rammer boblerne. Målet med Bubble Shooter er at fjerne alle linjer med bobler ved at sigte og ramme de rigtige bobler. Grupperinger af bobler fjernes ved at ramme en boble med en bestemt farve med din boble, som har den samme farve. En vigtig del af spillet er at sikre dig, at grupperingen med bobler har den samme farve, som den boble du skyder og sigter med. Du kan være heldig, at du rammer en streng af bobler, der er forbundne, men som regel vil du kun kunne være i stand til at fjerne to, tre eller fire bobler på samme tid. Hvis du kun rammer én boble med den samme farve, vil boblerne ikke fjernes, fordi du behøver en streng med minimum 2 bobler (3 inklusiv din egen boble).

Find nogle bobler, som du kan sigte efter. I bedste fald er du i stand til at sigte efter mindst 2 forbundne bobler af samme farve, som den du sigter med. Skyd boblen eller strengen af bobler ned og håb at du rammer dit mål. Start igen med målet om at fjerne alle bobler fra skærmen.

Det ville være for nemt, hvis du kunne misse alle boblerne uden at blive straffet for det. For hver femte boble, som du ikke er i stand til at forbinde til en streng eller gruppe af bobler med to eller flere bobler af samme farve, vil Bubble Shooter tilføje endnu en linje af bobler i toppen for at gøre spillet langsomt sværere, desto flere fejl du begår. På baggrund af dette kan du ikke blot læne dig tilbage og slappe af og håbe, at spillet klarer sig selv uanset, hvor mange fejl du laver - du er nødt til at være opmærksom på, at du skal ramme de rigtige bobler for at sikre dig en sejr i sidste ende. Spillet belønner dig på vej mod din sejr, når du rammer de rigtige bobler, men Bubble Shooter straffer dig også for at være for sjusket, når det faktisk er en mulighed at forbinde bobler.

Hvis du fjerner en farve fuldstændigt, vil denne farve ikke dukke op igen. Når en farve er fuldstændigt væk, er du som regel i gang med at vinde Bubble Shooter, fordi det bliver betydeligt nemmere at spille med færre farver.

Den naturlige progression er nu, at der vil forekomme større grupperinger med færre farver, og derfor bliver spillet nemmere at spille og kræver dermed også mindre præcision at ramme de steder, du ønsker.

Tips og tricks

For hvert spil, der skabes, er der bestemte mekanismer, som - ved korrekt brug af disse - tillader dig enten at vinde spillet hurtigere eller at gøre spillet nemmere for dig selv på en eller anden måde. På trods af den umiddelbare enkelhed af Bubble Shooter er spilmekanismer en stor del af spillet.

Udnyt spillets rammer

Når du spiller Bubble Shooter, kan du bruge kanten af kassen til at få bolden til at springe hen til det sted, du ønsker. Du når et punkt i spillet, hvor du ikke kan ramme en streng eller gruppe direkte med din bold, og så er de eneste alternativer at skyde din bold hen til et sted med ingen bolde af samme farve.

Den erfarne spiller vil dog være opmærksom på hans muligheder for at spille bolden op ad kanten af spilboksen og derved at kunne ramme en streng eller gruppe af bobler, som matcher dine egne. Vær opmærksom på alle dine muligheder og tag dig din tid, når du bestemmer dig for, hvor du skal sigte hen. Du bliver ikke straffet for at bruge lang tid, så at dedikere sig til spillet vil give resultater i sidste ende.

Brug tiden

Overvej og betragt hvert træk, du foretager dig, når du spiller Bubble Shooter. Som nævnt tidligere bliver du ikke straffet for at bruge ekstra tid på et træk. Derfor er det let at optimere din score bare ved at overveje dine muligheder og ved at sikre dig, at du træffer den rigtige beslutning. Nogle gange vil der opstå en situation, hvor du har to mulige strenge af bobler med den samme farve, og der vil du føle friheden af at kunne vælge den, du har lyst til. Hvilken farve har den næste boble, og hvordan kan denne viden hjælpe mig? Er det muligt at fjerne flere bolde, som ikke har den samme farve ved at ramme et sted højere oppe? Kan jeg undgå at tilføje en række mere af forskellige bolde ved at placere min bold et andet sted? Disse er vigtige spørgsmål, som du skal spørge dig selv, hver gang du er ved at skyde for at optimere dit resultat. I sidste ende, er det de små ting, der gør en forskel, og det syner ikke nødvendigvis som noget stort, men at træffe de rigtige valg til alle tider kan være med til at gøre forskellen mellem de ordinære og de gode Bubble Shooter spillere. For at blive en bedre spiller skal du overveje alle dine muligheder. Husk, at der ikke er noget tidspres. Middelmådige præstationer leder til middelmådig tilfredshed i de fleste tilfælde - også når det gælder et simpelt spil som Bubble Shooter.

Fjern en farve fuldstændigt

Et andet strategisk element, som er værd at overveje er det faktum, at så snart du har fjernet en farve fuldstændig fra dit Bubble Shooter spil, vil den ikke optræde igen. Ved at have færre farver at arbejde med vil spillet automatisk blive mindre kompleks, fordi changen for at have en streng eller gruppe af farver bliver større. I et regulært spil Bubble Shooter har du nærmest allerede vundet på det tidspunkt en farve er fjernet fuldstændig fra spillet, men du kan vælge at spille bevidst imod denne strategi fra starten af spillet ved at åbne steder, hvor der er mange bolde med én farve. Når du spiller i forhold til denne strategi, vil du oftest og med vilje skyde bobler steder, hvor der ikke er chance for at ramme strenge eller grupper af bolde, alene fordi du ønsker at åbne steder op i siderne af boksene. Dette giver dig en større chance for at fjerne en farve fuldstændigt.

Vi anbefaler ikke denne strategi fra begyndelsen af spillet, da det er meget risikofyldt. Hvis du ikke rammer de første grupper med den farve, du ønsker at fjerne vil dit Bubble Shooter spil blive næsten umuligt, fordi ekstra linjer vil tilføjes på grund af dine ikke-succesfulde skud. At have mange forskellige linjer i begyndelsen vil begrænse dig og dine muligheder og på samme tid tvinge dig til at ramme en masse grupper i træk alene for ikke at tabe spillet, før det nærmest er startet. Vi anbefaler kun denne strategi, hvis du er en erfaren spiller, som kan gennemskue, at spillet tillader dig at spille i forhold til denne strategi.

Skab laviner

Når du spiller Bubble Shooter, er det at skabe laviner nærmest den mest effektive måde at fjerne bolde på. Hvis du formår at skære en hel sektion af bolde af blot ved at ramme en gruppe af bolde, vil alle bolde i denne sektion, uanset farve, fjernes - i tillæg til den gruppe du sigtede efter. At forsøge at skabe ”klipper”, som kan skabe laviner, er derfor en belønnende strategi, som du kan tillægge dit spil, men det kræver som regel held at have dine bobler i den rigtige position. På trods af den minimale chance for at dette sker, kan det at fjerne en hel sektion faktisk være den mest belønnende strategi, du kan anvende, når du spiller Bubble Shooter.

Undgå at snyde dig selv

At skabe en ny streng af bobler fra bunden kan være svært at gøre uden at forhindre tidligere muligheder. Sikr dig, at du ikke mister ”skjulte skatte”, når du er tvunget til at foretage et mislykket skud. Nogle gange, når du er tvunget til at foretage et mislyttet skud, rammer du blot et tilfældigt sted, men ved at gøre dette mister du muligvis en ægte money-spinner. På grund af dette bør du i stedet sigte efter at skabe nye strenge på steder, hvor der er mange forskellige farver. Hvis du for eksempel sætter et mislykket skud (grøn) som en hale på en streng med fem eller seks bobler med en rød farve, begrænser du eller umuliggør du dine muligheder for at løsrive denne streng i dit næste træk.

Hvordan man får flere point

Grundlæggende skal du bare sætte dine skud, når du spiller Bubble Shooter. Der er dog alligevel måder at få flere point på - hurtigere. Jo flere bobler du får fjernet i ét skud, desto flere point scorer du.

Copyright © 2015-2020 - Bubble-shoot.com